T. Llew Jones

She ughtar as bard Bretnagh Bretnish va **Thomas Llewelyn Jones** (11 Mee Houney 1914 – 9 Jerrey Geuree 2009) ren screeu fo'n ennym **T. Llew Jones**.  Screeu eh rish harrish 50 bleeaney, as t'eh mastey ughtaryn lioaryn paitçhyn smoo troaragh as ennoil Vretin. Ve ny ayr da'n troddanagh politickagh Emyr Llewelyn as y feealee eddyrashoonagh Iolo Ceredig Jones.

## Bea-skeeal
Rug T. Llew Jones ec 1 Bwlch Melyn, Pentre-cwrt, Sir Gaerfyrddin. Ren eh taaghey Bunscoill Capel Graig as Scoill Grammar Llandysul. V'eh ny 'er ynsee rish 35 bleeaney, ec Bunscoill Tre-groes as Scoill Coed-y-bryn. Haink eh dy ve ard-vainshtyr Scoill Coed-y-bryn. Chossyn eh ennym myr bard liorish cosney caair Eisteddfod Ashoonagh Vretin ayns 1958 as reesht ayns 1959.

Ga dy screeu eh bardaght foast, haink enney share er myr ughtar lioaryn paitçhyn. Shimmey lioar jeu ta ny noaskeeal shennaghyssagh bentyn rish contoyrtyssyn lheid y sleih as Bartholemew Roberts as Twm Siôn Cati. Hug magh eh harrish 50 lioaryn, goaill stiagh lioaryn da sleih aasit. Ta lioar neufarskeealaght nyn mast'oc, myr sampleyr *Ofnadwy Nos*, ny choontey jeh mooirchooraghey y *[[Royal Charter (lhong)|Royal Charter]]*. Ta kuse jeu er nyn jyndaa 'sy Vaarle, Britaanish as çhengaghyn elley, as ta kuse elley er nyn aareaghey da'n çhellveeish. 

Ayns 1977, hug Ollooscoill Vretin keim onnoragh Mainshter ny hEllynyn da, as ayns 1991 chossyn eh Aundyr Mary Vaughan Jones er son ard-chohoyrtyssyn da lettyraght phaitçhyn Vretin. Ayns Mee Vayrnt 2005, as eh bunnys 90 bleeaney d'eash, chossyn eh caair Eisteddfod Cymdeithas Ceredigion bleinoil.

Hooar Jones baase er 9 Jerrey Geuree 2009, rish 93 bleeaney d'eash. 

### Feeal
Va Jones ny 'eealee jeean co-screeu y laue-lioar Bretnish feeal marish e vac Iolo. V'eh mastey beggan d'oltenyn Unnaneys Feeal Vretin chagg er son scarrey rish Conastey Feeal Goaldagh ayns 1970, as hug stiagh myr oltey neuchrogheydagh Conastey Feeal ny Cruinney. Hug eh er bun screeuyn naight Coheshaght 'Eeal Dyfed *Y Ddraig*, as v'eh dy reaghey tra daase eh dy ve earishlioar feeal Vretin ayns ny 1970yn. Stiur eh possan ny deiney er son Olympiad 1974 ayns Niça, chossyn share eiyrtys rieau er son Bretyn, as possan ny mraane 'sy Olympiad 1976 ayns Israel. Ve ny lhiass-eaghtyrane UFV rish ymmodee bleeantyn.

Va laue scanshoil echey ayns feeal Dyfed er ny 1960yn. Hug eh er toshiaght Coheshaght 'Eeal Dyfed as y chologue eck, Coheshaght 'Eeal Aberteifi, as Cohionnal Foshlit Dyfed. Tra hooar eh baase, v'eh ny Veayn-Eaghtyrane Choheshaght 'Eeal Dyfed.  

## Lioaryn
### Lioaryn liorish T. Llew Jones

### Lioaryn reaghit ec T. Llew Jones
**Cerddi Gwlad Ac Ysgol*, Jerrey Fouyir 1976, Gwasg Gomer
**Tales the Wind Told*, Luanistyn 1979, JD Lewis
**Cerddi Bardd y Werin - Detholiad o Farddoniaeth Crwys*, Jerrey Geuree 1994, Gwasg Gomer

### Lioaryn mychione T. Llew Jones
*Teifi, Siân *Cyfaredd y cyfarwydd : astudiaeth o fywyd a gwaith y prifardd T. Llew Jones*
**Cyfrol deyrnged y Prifardd T. Llew Jones* (edited by Gwynn ap Gwilym)

### JC
**Lleuad yn Olau - Chwedlau Traddodiadol o Gymru*, Mee Houney 2003, aachlouit Toshiaght Arree 2005  (Tympan)

## Aundyryn
*1958 - Caair, Eisteddfod Ashoonagh Vretin, Glyn Ebwy
*1959 - Caair, Eisteddfod Ashoonagh Vretin, Caernarfon
*1967 - Aundyr Tir na n-Og er son *Tân ar y Comin*
*1990 – Aundyr Tir na n-Og er son *Lleuad yn Olau*
*1991 - Aundyr Mary Vaughan Jones
*2007 – Aundyr Cur Magh Vretin, "Share er ny Creck - Bardaght", er son *Geiriau a Gerais*

## Imraaghyn

## Kianglaghyn çheumooie
*(Bretnish) Cronfa Goffa T Llew Jones, Stoyr Cooinaghtyn T Llew Jones.
*(Bretnish) "Adnabod Awdur", brief biography and questionnaire.
*(Baarle) Co-akin BBC News, 11 Jerrey Fouyir 2005